## Uredba o visini naknade za uređenje voda

### NN 14/2006 (8.2.2006.), Uredba o visini naknade za uređenje voda

# VLADA REPUBLIKE HRVATSKE

**364**

Na temelju članka 21. stavka 1. Zakona o
financiranju vodnog gospodarstva (»Narodne novine«, br.
107/95, 19/96, 88/98 i 150/2005),Vlada Republike Hrvatske je na sjednici
održanoj 2. veljače 2006. godine donijela

## UREDBU

### O VISINI NAKNADE ZA UREĐENJE VODA

Članak 1.

Ovom se Uredbom određuje visina naknade za
uređenje voda.

Članak 2.

Visina naknade za uređenje voda iznosi kako
slijedi:

1.
Na poslovne prostorije u građevinama ili privremenim objektima koje su
namijenjene obavljanju

            gospodarskih djelatnosti, uključivo
prodaju roba i usluga (npr. trgovine i prodajni
centri, skladišta

            i garaže, izložbene prostorije sajmova
i sl.)

                                   1,05
kn/m2/mjesečno;

if !supportLists2.
endifNa
poslovne prostorije u građevinama ili privremenim objektima, koje su
namijenjene proizvod-

      nim i servisnim svrhama (popravak, remont i održavanje), te
na prostorije za istraživanja i ispitiva-

      nja (laboratoriji i slične prostorije); na poslovne
prostorije u građevinama ili privremenim objektima

      koje
su namijenjene obavljanju drugih djelatnosti osim gospodarskih, uključivo
djelatnosti neprofitnih

      osoba,
te tijela Republike Hrvatske, jedinica područne (regionalne) samouprave i
jedinica lokalne

      samouprave

                                   0,30
kn/m2/mjesečno;

3.
Na stambeni prostor, uključujući stanove, kuće, kuće za odmor, te garaže i
garažna mjesta

            koje
služe za vlastite potrebe

                                   0,20
kn/m2/mjesečno;

4.
Na otvorene poslovne prostore koji su namijenjeni obavljanju gospodarskih i
drugih djelatnosti

            uključivo
sve namjene iz točaka 1. i 2. ovoga stavka, te kamenolome, šljunčare, solane,

            ograđena
zemljišta iznad naftnih bušotina, manipulativne prostore (lučke površine,
dokove

            molove,
pristane i dr.), stajanke, staze za vožnju (rulne staze i  spojnice)
aerodroma i helidroma,

            parkirališta
i dr.

                                   0,20
kn/m2/godišnje;

5.
Na neizgrađeno građevinsko zemljište, osim otvorenih poslovnih prostora iz
točke 4. ovoga stavka

                                   0,50
kn/m2/godišnje;

6.
Na izgrađeno građevinsko zemljište, osim zemljišta ispod tlocrtne površine
građevine na tom

            zemljištu,
na koju se obračunava nak­nada za uređenje voda po
bilo kojoj drugoj točki ovoga stavka

                                   0,10
kn/m2/godišnje;

7.
Na objekte komunalne infrastrukture, na športske objekte i druge nekretnine u
javnoj uporabi

            (parkovi,
tržnice, kupališta i dr.)

                                   0,10
kn/m2/godišnje;

8.
Na zemljište:

8.1       pod autocestama i drugim razvrstanim
cestama

– pod kolničkom površinom                                       0,10 kn/m2/godišnje

– u cestovnom pojasu                                                 0,05
kn/m2/godišnje

8.2       pod
željeznicom

– pod planumom
pruge                                               0,10 kn/m2/godišnje

– u pružnom pojasu                                                    0,05 kn/m2/godišnje

8.3       pod aerodromima i helidromima

– pod uzletno-sletnim stazama                                     0,15
kn/m2/godišnje

– uz uzletno-sletne staze, stajanke, spojnice i rulne

                        staze                                                                           0,10
kn/m2/godišnje

8.4       u okviru kruga poljoprivrednih i
športskih uzletišta       0,10 kn/m2/godišnje

8.5       u pojasu pod dalekovodima i produktovodima

                        (naftovodi
i magistralni plinovodi)                                 0,10 kn/m2/godišnje

9.         Na šume i šumsko
zemljište                                        0,005
kn/m2/godišnje;

10.       Na zemljište u granicama parka
prirode                       0,002 kn/m2/godišnje;

11.       Na zemljište u granicama nacionalnoga
parka

                                                                       0,001
kn/m2/godišnje;

12.       Na zemljište koje pripada pomorskom
dobru na

                        koje
je izdana koncesija, osim građevine i privremenoga

                        objekta
na njemu koje se obračunavaju prema točki

                        1.
ovoga stavka                             0,20 kn/m2/godišnje.

Pri obračunu naknade za uređenje voda, primjena
brojčano veće točke stavka 1. ovoga članka, isključuje primjenu brojčano manje
točke stavka 1. ovoga članka, osim gdje je izričito u stavku 1. drukčije
propisano.

Iznimno od točke 2. stavka 1. ovoga članka na:
škole i druga učilišta, ustanove za predškolski odgoj, dječje vrtiće i dnevne
boravke, bolnice, klinike, poliklinike i domove zdravlja, objekte studentske
prehrane, objekte javne prehrane (javne kuhinje), muzeje i vjerske hramove,
primijenit će se visina naknade za uređenje voda iz točke 3. stavka 1. ovoga
članka.

Članak 3.

Manje jedinice lokalne samouprave koje nisu
sposobne ustrojiti naplatu naknade za uređenje voda, mogu se izuzeti od obveza
iz članka 35. stavka 2. i/ili članka 36. stavka 1. podstavka 1. i/ili članka
37. stavaka 1. i 2. i/ili članka 41. stavka 2. Zakona o financiranju vodnoga
gospodarstva.

Manje jedinice lokalne samouprave u smislu
članka 38b. Zakona o financiranju vodnoga gospodarstva su one čiji broj
stanovnika prema Popisu stanovništva iz 2001. godine ne prelazi 2.000.

Članak 4.

Ministar nadležan za vodno gospodarstvo će na
obrazložen zahtjev jedinice lokalne samouprave iz članka 3. ove Uredbe, uz
prethodno mišljenje Hrvatskih voda odlučiti o izuzeću od jedne ili više obveza
navedenih u članku 3. stavku 1. ove Uredbe.

Odluka o izuzeću donosi se za razdoblje do 2
kalendarske godine, a ako se ne ukine do isteka listopada druge godine važenja,
nastavlja važiti još 2 kalendarske godine. Ova se odredba primjenjuje svaki put
prilikom isteka važenja odluke o izuzeću.

Članak 5.

Naknada za uređenje voda neće se obračunati
obveznicima čiji ukupni godišnji iznos naknade ne prelazi 40 kuna.

Članak 6.

Naknada za uređenje voda neće se obračunati na
nekretninu koju obveznik te naknade ne može koristiti, zbog miniranosti,
devastiranosti ili drugih razloga na koje on nije mogao, odnosno ne može
utjecati i za razdoblje dok se ta nekretnina ne može koristiti.

Članak 7.

Ako se izuzeće iz članaka 5. ili 6. ove Uredbe,
ne provede po službenoj dužnosti, stranka je ovlaštena podnijeti zahtjev za
izuzeće najdulje do isteka žalbenog roka na rješenje o obračunu naknade.

Ako su okolnosti iz članka 6. ove Uredbe
nastupile nakon dostavljanja rješenja o obračunu naknade u prvom stupnju,
stranka je ovlaštena podnijeti zahtjev za izuzeće najdulje u roku od 30 dana od
nastupa tih okolnosti.

Članak 8.

Županije, gradovi i općine mogu, radi zaštite
određenih socijalno ugroženih i drugih kategorija obveznika, preuzeti njihov
dug ili preuzeti ispunjenje njihovoga duga s osnove naknade za uređenje voda.

Članak 9.

Neutrošena sredstva slivne vodne naknade koju
plaćaju vlasnici, odnosno korisnici zemljišta i drugih nekretnina, kao i
sredstva te naknade naplaćena nakon stupanja na snagu ove Uredbe, smatraju se
sredstvima naknade za uređenje voda.

Članak 10.

Ova Uredba stupa na snagu osmoga dana od dana
objave u »Narodnim novinama«.

Klasa: 325-08/05-02/02

Urbroj: 5030116-06-1

Zagreb, 2. veljače 2006.

Potpredsjednica Vlade

i ministrica obitelji, branitelja

i međugeneracijske solidarnosti

**Jadranka Kosor, dipl. iur**.,
v. r.

Uredba, NN 14/2006-364